ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ
	1.
	Անհրաժեշտությունը

	
	Սույն նախագծի ընդունումը բխում է Հայաստանի Հանրապետության կառավարության 2015 թվականի սեպտեմբերի 10-ի N 1069-Ն որոշման (այսուհետ՝ Որոշում) 4-րդ հավելվածով նախատեսված որոշակի բնակության վայր չունեցող անձին՝ որպես ժամանակավոր օթևան՝ կացարան և սոցիալական ծառայություններ տրամադրելու անհրաժեշտությունից։

	2.
	Ընթացիկ իրավիճակը և խնդիրները

	
	2014 թվականից Հայաստանի Հանրապետության աշխատանքի և սոցիալական հարցերի նախարարության «Անօթևան մարդկանց համար ժամանակավոր օթևանի տրամադրման ծառայություններ» ծրագիրը սուբսիդիայի միջոցով իրականացրել է «Հանս Քրիստիան Կոֆոեդ» բարեգործական հիմնադրամը, որի գործունեության հիմքում դրված է անօթևանների խնդիրներով զբաղվող` Դանիայի Կոֆոեդի դպրոցի մոդելը: Ծրագիրը 2019 թվականից իրականացվել է մրցութային կարգով և մշտապես հաղթել է նույն` «Հանս Քրիստիան Կոֆոեդ» հիմնադրամը:
Պետական բյուջեից դրամաշնորհի տրամադրման պայմանագրով կազմակերպությանը նախատեսվել է որոշակի գումար անօթևան մարդկանց ժամանակավոր կացարանով (մինչև 90 օր տևողությամբ), օրական երկու անգամ սննդով ապահովելու և սոցիալական այլ ծառայություններ մատուցելու համար: 2022 թվականի համար միջոցառման շրջանակում ծառայություններ է տրամադրվում որոշակի բնակության վայր չունեցող անօթևան 80 անձի: Միջոցառման իրականացումն անմիջականորեն ուղղված է ծրագրի հիմնական նպատակի իրագործմանը, այն է՝ կյանքի դժվարին իրավիճակում հայտնված անձանց բնականոն կենսագործունեության ապահովում և կյանքի որակի բարելավում:
     2021 թվականի դեկտեմբերի 13-ին «Անօթևան մարդկանց համար ժամանակավոր օթևանի տրամադրման ծառայություններ» ծրագրի շրջանակներում դրամաշնորհի հատկացման նպատակով «ԱՍՀՆ-ԴՄ-ՕՏԾ-22/14»  ծածկագրով հայտարարված մրցույթը հայտարարվել է չկայացած, քանի որ ներկայացված հայտեր չեն եղել։ Չի դիմել նաև «Հանս Քրիստիան Կոֆոեդ» հիմնադրամը, քանի որ վերջինս մեկ այլ ծրագրի շրջանակում ծառայությունները ոչ պատշաճ մատուցելու հետևանքով Ֆինանսների նախարարության կողմից 24․08․21 թ․-ին ընդգրկվել է պետական բյուջեից դրամաշնորհ ստանալու նպատակով կազմակերպվող մրցույթներին մասնակցելու իրավունք չունեցող կազմակերպությունների ցուցակում, որի հետևանքով մինչև 2022 թվականի օգոստոսը չի կարողանա մասնակցել որևէ մրցույթի։
Նախքան 2014 թվականը սույն ծառայությունն իրականացվել է «Երևանի թիվ 1 տուն-ինտերնատ» ՊՈԱԿ-ի կողմից, ինչի համար կազմակերպության տարածքում առանձնացվել է մեկ եռահարկ շենք՝ իր առանձին մուտքով ու բոլոր հարմարություններով։ 2021 թվականի նոյեմբերին կատարված ուսումնասիրության ընթացքում պարզվել է, որ շինությունն ունի մասնակի վերանորոգման կարիք, ինչի համար դիմել ենք ՄԱԿ-ի բնակչության հիմնադրամին և ստացել դրական արձագանք (աշխատանքներն ընթացքի մեջ են)։
2021 թվականի դեկտեմբերի 31-ից ավարտվել է «Հանս Քրիստիան Կոֆոեդ» հիմնադրամի հետ պայմանագրի ժամկետը, և 88 շահառու այս պահին չունի բնակության վայր։ Դրան վրադիր՝ քաղաքում կան ևս 250 անօթևան անձինք, որոնց մոտ նույնպես բնակության վայրի խնդիր ունեն։

	3.
	Կարգավորման նպատակը և բնույթը. 

	
	     Նախագծի ընդունումը նպատակ ունի ապահովել որոշակի բնակության վայր չունեցող անձին՝ որպես ժամանակավոր օթևան՝ կացարան և սոցիալական ծառայություններ տրամադրելու շարունակականությունը «Երևանի թիվ 1 տուն-ինտերնատ» ՊՈԱԿ-ի միջոցով։ Դա կիրականացվի առանձին մասնաշենքում, որը նախատեսված է եղել անօթևանների կացարանի համար։ Դրա համար անհրաժեշտ ծառայությունները՝ բնաիրային օգնություն, բժշկական օգնություն և սպասարկում, սոցիալ-հոգեբանական օգնություն, խորհրդատվական օգնություն և այլն, կիրականացվեն կազմակերպությունում այդ միջոցառման համար անհրաժեշտ 16.9 դրույքից բաղկացած նոր հաստիքացուցակի հիման վրա։ Ներկայացված գումարի շրջանակներում կիրականացվի նաև սննդով ապահովումը և այլ անհրաժեշտ առաջնային ծախսեր։

	4.
	Նախագծի մշակման գործընթացում ներգրավված ինստիտուտները և անձինք

	
	    Որոշման նախագիծը մշակվել է ՀՀ աշխատանքի և սոցիալական հարցերի նախարարության կողմից:

	5․
	Ակնկալվող արդյունքը

	
	[bookmark: _GoBack]     Որոշման նախագծի ընդունման արդյունքում ծառայությունների տրամադրումը կշարունակվի «Երևանի թիվ 1 տուն-ինտերնատ» ՊՈԱԿ-ի կողմից. նախ՝ կլուծվի այս պահի դրությամբ անօթևանների կացարանի 88 շահառուի կացարանի հարցը, այնուհետև հնարավորություն կստեղծվի ծրագրում ընդգրել նաև այլ անօթևանների։ 

	6.
	Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների վերաբերյալ

	
	ՀՀ կառավարության սույն որոշման նախագծի ընդունումը ՀՀ պետական բյուջեի եկամուտների և ծախսերի փոփոխության չի հանգեցնի, քանի որ Որոշմամբ նախատեսված փոխհատուցման ենթակա ծախսերը ամրագրված են ՀՀ 2022 թվականի պետական բյուջեում։

	7.
	«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ»

	
	Վերոգրյալ ռազմավարական փաստաթղթերի հետ կապը առկա չէ։



